VGI บวก 5% นิวไฮรอบ 4 เดือน รับเม็ดเงินโฆษณาฟื้น-ปีหน้ากำไรโตทะลัก! แนะซื้อเป้า 7.80 บ.
VGI บวก 5% นิวไฮรอบ 4 เดือน รับเม็ดเงินโฆษณาฟื้น-ปีหน้ากำไรโตทะลัก! แนะซื้อเป้า 7.80 บ.
23 พ.ย. 2563

ผู้สื่อข่าวรายงานว่า บริษัท วีจีไอ จำกัด (มหาชน) หรือ VGI ณ เวลา 12.12 น. อยู่ที่ระดับ 7.70 บาท บวก 0.35 บาท หรือ 4.76% ด้วยมูลค่าซื้อขาย 410.41 ล้านบาท ราคาหุ้นวิ่งแรงในรอบ 4 เดือน โดยเทียบตั้งแต่หุ้นยืนที่ระดับ 7.70 บาท เมื่อวันที่ 9 ก.ค.63

บล.เคทีบี (ประเทศไทย) ระบุในบทวิเคราะห์วันนี้(23พ.ย.63)ว่า บริษัท วีจีไอ จำกัด (มหาชน) หรือ VGI (เป้าเชิงกลยุทธ์ 7.80 บาท) เม็ดเงินโฆษณาเริ่มกลับมา คาดปีหน้ารายได้เติบโตโดดเด่นประเมินรายได้จากธุรกิจสื่อกำลังฟื้นตัวขึ้นโดยเริ่มเห็นการใช้จ่ายเม็ดเงินโฆษณาปรับตัวเพิ่มขึ้นเดือนตุลาคม บริษัทลูกอย่าง KEX กำลังจะขาย IPO ในช่วงปลายปีนี้ ซึ่งเป็นอีกหนึ่งประเด็นที่ใช้เก็งกำไรในระยะสั้นคาดผลการดำเนินงานจะกลับมาเติบโตโดดเด่นในปี 2564 ที่ 920 ลบ. โต 323% เทียบช่วงเดียวกันของปีก่อนจากฐานที่ต่ำในปีนี้